Grynet Molvig

Anna-Kristin «Grynet» Molvig Lewenhaupt (født 23. desember 1942 i Råde) er en norsk skuespiller og vokalist.Hun ble en kjent vokalist, først i  Kjell Karlsen og Willy Andresens swing-utgivelser, etterfulgt av egne pop-singler. Hun fikk innpass i filmer (1961–) og revyscenen, med debut Chat Noir (1964). Hun vant den norske Melodi Grand Prix-finalen (1966) med «Intet er nytt under solen» av Arne Bendiksen, men Åse Kleveland fremførte sangen i den internasjonale finalen. 
Som skuespiller har Molvig opptrådt i mange seriøse og lettere sammenhenger. Hun var med i komikerduoen Hasse og Tages revy Spader Madame og hadde også hovedroller i flere av deres filmer. Hun var ved Stockholms stadsteater (1968–82) og samarbeidet i flere år med Povel Ramel. I 1973 hadde hun hovedrollen i Alfred Jansons og Anders Byes syngespill Et fjelleventyr på Den Norske Opera. Hun har også opptrådt jevnlig på revyscenen. 
I 2006 gjorde hun comeback i rollen som Jackie i musikalen Sweet Charity, som ble en kritiker- og publikumssuksess i Stockholm og senere på turné i Sverige. I 2016 var hun med på å spille inn sesong to av den svenske TV-krimserien Gåsmamman.Hun var gift med komponist Alfred Janson fra 1965, før hun i 1983 giftet seg med den svenske greven Carl Adam Lewenhaupt («Noppe»). Hun er mor til skuespilleren og regissøren Teodor Janson.


== Diskografi ==
1960: Tulutta og Makronelle (innspilling av sangene fra Babbis Friis-Baastads hørespill med samme tittel)
1964: Grynet Molvig
1965: Stompa forelsker seg
1974: Älskog – med Finn Zetterholm
1974: Grynet sjunger Grieg


== Grynet Molvig som deltaker i Melodi Grand Prix ==
* Åse Kleveland fremførte sangen i den internasjonale finalen, hvor den kom på en tredjeplass.


== Filmer og oppsetninger ==
1961: Sønner av Norge – fremførte komposisjonen Twistin'  og Huggin'  akkompagnert av The Beatniks.
1962: Operasjon Løvsprett
1962: Sønner av Norge kjøper bil; rollen som Mette Andersen, datter
1964: Blåjackor – filmmusikal; rollen som Pia.
1965: Stompa forelsker seg (1965). Rollen som Liv Krog.  Resulterte i Stompa-EP med Kirsti Sparboe (Triola, 1966).
1966: Prinsessen – regissert av Åke Falck
1966: En flicka på gaffeln – komedie (Intiman i Stockholm).  Hovedrolle
1968: Het sno – svensk film; rollen som Michelle Mareau
1968: Bamse – svensk film; rollen som Barbro Persson
1969: Spader, Madame!.  Revy (Oscars).  Av Hans Alfredsson og Tage Danielsson.  Resulterte i Franz Schubert får Spader madame (LP, 1969)
1970: Døden i gatene – norsk film; rollen som Judith
1972: Mannen som slutade röka – svensk film; rollen som Beatrice Morris
1973: Et fjelleventyr  – syngespill (Den Norske Opera); av Alfred Janson og Anders Bye
1974: Galakväll – Stockholm Stadsteater
1974: Optimisten – Stockholm Stadsteater
1976: Den girige – Stockholm Stadsteater
Kennedys Barn (1978), A Little Night Music (1978).  Oppsetninger ved Stockholm Stadsteater.
Röda Rummet (1970) og En dåres försvarstal (1976).  Serier på SVT.
med Povel Ramel, hovedroller i Semlons gröna dalar (1977), Affären Ramel, samt showet  Minspiration (1981).
1981: Sopor – svensk film; rollen som Drottning Silvia
1988: Folk og røvere i Kardemomme by (film) – rollen som Fru Bastian.
1990: Private Lives (Victoria Teater)
2002: Bella bland kryddor och kriminella – svensk TV-serie


== Utgivelser ==
Tulutta og Makronelle (RCA, 1960)
Alle hjerter slår hvor Elisabeth går/Alexander (1961)
Ingen blomster/Far cha cha (1961)
Jeg snakker med meg selv/Hit, men ikke lenger (RCA, 1962)
Det er fest oppi lia/Jonathan
Johan på Sneppen-Twist/Di-di o-dei (RCA, 1962)
Det var du som sa nei/Cinderella (RCA, 1962)
Ser du Jan, så hils fra meg (1963)
Det här är ditt land/Vals palet (RCA, 1963)
Det er så ensomt å leve uten deg/Lykkeland (RCA, 1964)
Morfars husmannsplass (Cottonfields)/Jenka (1964)
Grynet Molvig samleplate (LP, 1964).
Med lokk og lur/Karusell (1965)
Kom ta min hånd/skrift i sand (1967)
Ola, Ola, min eigen unge/Eg ser deg ut for gluggen (1967) med Bengt Hallberg
Älskog. 17 utomordentlg vackra och lustiga folkvisor om kärlek (YTF Records, 1971).  Med Finn Zetterholm
Grynet sjunger Edvard Grieg (Proprius, 1974).  Arrangement av Alfred Janson.


== Referanser ==


== Eksterne lenker ==
(en) Grynet Molvig – kategori av bilder, video eller lyd på Commons 
(en) Grynet Molvig på Internet Movie Database 
(no) Grynet Molvig hos Filmfront 
(sv) Grynet Molvig i Svensk Filmdatabas 
(da) Grynet Molvig på Filmdatabasen 
(fr) Grynet Molvig på Allociné 
(en) Grynet Molvig på AllMovie 
(en) Grynet Molvig hos Rotten Tomatoes 
(en) Grynet Molvig hos The Movie Database 
(en) Grynet Molvig på Apple Music 
(en) Grynet Molvig på Discogs 
(en) Grynet Molvig på MusicBrainz 
(en) Grynet Molvig på SoundCloud 
(en) Grynet Molvig på Spotify 
(en) Grynet Molvig på Last.fm 
(en) Grynet Molvig på AllMusic